Diari Oficial de la Generalitat Valenciana


Sumari del DOGV 6741, del 26-03-2012 (2012/3024)

DECRET 47/2012, de 23 de març, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 5,2520 hectàrees i la inclusió de 6,0406 hectàrees en la forest d'utilitat pública número 122, denominada Pera y Plano, que pertany a l'Ajuntament de Sot de Chera.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3024


Data del document
:   23-03-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Sot de Chera
    * muntanya de l'estat

DECRET 47/2012, de 23 de març, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 5,2520 hectàrees i la inclusió de 6,0406 hectàrees en la forest d'utilitat pública número 122, denominada Pera y Plano, que pertany a l'Ajuntament de Sot de Chera. [2012/3024]  
Francisco Biel Rodríguez ha sol·licitat l'exclusió de 5,2520 hectàrees de la forest d'utilitat pública número 122, denominada Pera y Plano, de la província de València. Com a contraprestació oferix 6,0406 hectàrees de terrenys de la seua propietat, de semblants característiques forestals i inscrites com a enclavament en la mateixa forest.  
Com a conseqüència de la sol·licitud esmentada, la Conselleria d'Infraestructures, Territori i Medi Ambient ha instruït l'expedient corresponent, de conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats tant els requisits exigits per l'article 16 de l'esmentada Llei 43/2003 per a autoritzar l'exclusió i la permuta d'una part d'una forest catalogada, com la seua conveniència, en el present cas, per als interessos generals. Per això, cal accedir a la sol·licitud de l'interessat i modificar el Catàleg de Forests d'Utilitat Pública de la Província de València per mitjà de l'aprovació del corresponent decret.  
D'altra banda, i a fi de complir l'obligació de mantindre el Catàleg de Forests d'Utilitat Pública actualitzat i d'acord amb la realitat i atés que la permuta incrementa la capacitat pública de la forest número 122, s'ha d'aprofitar la present ocasió per a adequar la superfície de la forest que consta inscrita en el catàleg a la que realment resulta de la documentació que es troba en poder de l'administració i dels mesuraments més recents.  
Per tot això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 23 de març de 2012,  
  
DECRETE  
  
Article 1. Exclusió del catàleg del terreny sol·licitat  
S'exclou de la forest d'utilitat pública número 122 de la província de València, denominat Pera y Plano, situada en el terme municipal de Sot de Chera i propietat del seu ajuntament, el terreny sol·licitat per Francisco Biel Rodríguez, en representació de la Societat Agrària de Transformació SAT número 2740 Hoya de Cherales, de 5,2520 hectàrees. Este terreny comporta la modificació de les piquetes dels enclavaments indicats en l'article 5.  
  
Article 2. Autorització de la permuta  
S'autoritza la permuta, acordada entre l'Ajuntament de Sot de Chera i Francisco Biel Rodríguez, dels terrenys esmentats per altres pertanyents a l'interessat esmentats en l'article següent, amb una superfície de 6,0406 hectàrees.   
  
Article 3. Catalogació dels terrenys oferits  
S'inclouen en la forest d'utilitat pública número 122 de la província de València les parcel·les 48 i 49 del polígon 1 i les parcel·les 304 i 460 del polígon 6 del terme municipal de Sot de Chera, totes oferides per Francisco Biel Rodríguez. Estes parcel·les es troben incloses en els enclavaments IX, XCII, XCIII i CXXIII.  
  
Article 4. Modificació del catàleg  
Es modifica la inscripció de la forest d'utilitat pública número 122 en el Catàleg de Forests d'Utilitat Pública de la Província de València, que queda de la manera següent:  
Número: 122  
Nom: Pera y Plano.  
Partit judicial: Llíria.  
Terme municipal: Sot de Chera.  
Pertinença: Ajuntament de Sot de Chera.  
Superfície pública: 3.169,9136 hectàrees.   
Superfície total: 3.806,125 hectàrees.  
Límits:  
1. Nord: forest La Sierra del terme i propis de Loriguilla número V054 del catàleg, forest Carrasquilla del terme i propis de Chulilla número V133 del catàleg, finques de l'Ajuntament de Chulilla i de particulars.  
2. Est: forest La Moratilla de l'Ajuntament de Chulilla, forest Fuencaliente i Plano del terme i propis de Chulilla número V117 del catàleg, forest de l'Hermandad de Labradores de Gestalgar i forest de la Condesa de Almodóvar.  
3. Sud: forest de l'Hermandad de Labradores de Gestalgar, forest Burgal i altres del terme i propis de Chera número V116 del catàleg i finques particulars.  
4. Oest: forest Burgal i altres del terme i propis de Chera número V116 del catàleg i finques particulars.  
  
Article 5. Modificació d'enclavaments  
1. Se suprimixen els enclavaments XCII i XCIII.  
2. Se suprimixen les següents piquetes de l'enclavament IX amb indicació de les seues coordenades UTM (x, y) referides al fus 30 i sistema de referència ED50: 41 (680887; 4389577), 42 (680834; 4389625), 43 (680788; 4386594), 44 (680854; 4386487) i 45 (680910; 4386549).  
3. Se suprimixen les següents piquetes de l'enclavament CXXIII amb indicació de les seues coordenades UTM (x, y), referides al fus 30 i sistema de referència ED50: 10 (680677; 4386514), 11 (680560; 4386421) i 12 (680476; 4389402).   
  
Article 6. Formalització de la permuta  
La permuta haurà de ser elevada a escriptura pública, que s'inscriurà en el Registre de la Propietat i de la qual s'entregarà una còpia autoritzada a la Conselleria d'Infraestructures, Territori i Medi Ambient per a la seua constància en el Catàleg de Forests d'Utilitat Pública.  
  
Article 7. Replantejament i senyalització  
Francisco Biel Rodríguez haurà de col·locar en l'acte de replantejament, a costa seu, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de la Conselleria d'Infraestructures, Territori i Medi Ambient.  
  
Article 8. Adequació del Registre de la Propietat i del Cadastre Immobiliari  
Francisco Biel Rodríguez adequarà en el Registre de la Propietat la capacitat i la descripció de la finca de la seua propietat i es procedirà de la mateixa manera respecte del Cadastre Immobiliari.  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Comunitat Valenciana.  
Contra el present decret, els interessats podran interposar un recurs contenciós administratiu en el termini de dos mesos, comptadors a partir de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes, des de l'endemà de la seua publicació en el Diari Oficial de la Comunitat Valenciana, d'acord amb el que establixen en els articles 116 i 117 de la Llei de Règim Jurídic de les Administracions Públiques i del Procediment Administratiu Comú.  
  
València, 23 de març de 2012  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS